EkBass/fiwiki-20250220-pages-articles huggingface dataset:
Honey G

Anna Georgette Gilford eli Honey G (s. 12. maaliskuuta 1981 Harrow, Lontoo, Englanti, Iso-Britannia) on englantilainen rap-muusikko. Hän osallistui Britannian The X Factorin 13. tuotantokaudelle vuonna 2016. Hän esitti koelauluissa Missy Elliottin kappaleen Work It, kuitenkin muuttaen sitä itselleen sopivaksi. Honey G sijoittui kilpailussa lopulta viidenneksi. Hän solmi kilpailun jälkeen levytyssopimuksen Simon Cowellin levy-yhtiön Syco Musicin kanssa. Hän julkaisi vain yhden kappaleen ja jätti levy-yhtiön. Hän toimii nykyisin kiinteistönvälittäjänä Lontoossa. == Julkaisut == ===Singlet=== *The Honey G Show (2016) == Lähteet == == Aiheesta muualla == *Honey G Instagramissa *Honey G Twitterissä *Honey G Facebookissa Luokka:Brittiläiset hip hop -artistit Luokka:Vuonna 1981 syntyneet Luokka:Elävät henkilöt
Tanganyika

Tanganyika on yksi Kongon demokraattisen tasavallan 26 maakunnasta. Sen pääkaupunki on Kalemie. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 134 940 neliökilometriä. Maakunnan uusjako oli ongelmallinen, sillä vanhan Katangan tärkeimmät tulonlähteet eli kaivokset jäivät sen eteläisiin osiin. Tanganyikan pitäisi kehittää maatalouttaan ja tieverkkoaan. Sen verotulot ovat kuitenkin erittäin pienet. == Lähteet == == Aiheesta muualla == Luokka:Kongon demokraattisen tasavallan maakunnat
Ylä-Katanga

Ylä-Katanga eli Haut-Katanga on yksi Kongon demokraattisen tasavallan 26 maakunnasta. Sen pääkaupunki on Lubumbashi. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Maakunnan pinta-ala on 132 425 neliökilometriä. == Lähteet == == Aiheesta muualla == Luokka:Kongon demokraattisen tasavallan maakunnat
Keski-Kasai

Keski-Kasai, Kasaï-Central eli Lulua on yksi Kongon demokraattisen tasavallan 26 maakunnasta. Sen pääkaupunki on Kananga. Vuoden 2005 perustuslakiin kirjatussa hallinnonuudistuksessa se erotettiin Länsi-Kasain maakunnasta. Sen pinta-ala on 59 111 neliökilometriä. Maakunta muodostettiin yhdistämällä Luluan piirikunta ja siitä erillinen Kanangan kunta. Siellä puhutaan yleisesti luluanlubaa. Vuonna 2017 maakunnan eteläosissa kärsittiin pahasta nälänhädästä. == Lähteet == Luokka:Kongon demokraattisen tasavallan maakunnat
Radio Nelostie

Radio Nelostie oli vuonna 1989 perustettu suomalainen kaupallinen radiokanava, joka toimi Äänekoskella taajuudella 102,3 MHz. Säännöllinen lähetystoiminta alkoi 2.9.1989. == Aiheesta muualla == Luokka:Suomalaiset radioasemat Luokka:Vuonna 1989 perustetut radioasemat
Robert A. Heinlein -palkinto

Robert A. Heinlein -palkinto on Heinlein-yhdistyksen myöntämä tunnustus tieteiskirjallisuudelle. Palkinto on jaettu ensimmäisen kerran vuonna 2003, jolloin sen voittivat Michael F. Flynn ja Virginia Heinlein. Palkinto on nimetty edesmenneen tieteiskirjailija Robert A. Heinleinin mukaan. Tämä on eri palkinto kuin National Space Society (NSS) myöntämä Robert A. Heinlein -muistopalkinto == Palkinnon voittajia == Palkinnon voittaneita henkilöitä: * 2003 - Michael F. Flynn, Virginia Heinlein * 2004 - Arthur C. Clarke * 2005 - Jerry Pournelle, Larry Niven * 2006 - Greg Bear, Jack Williamson * 2007 - Elizabeth Moon, Anne McCaffrey * 2008 - Ben Bova, Spider Robinson * 2009 - Joe Haldeman, John Varley * 2011 - Connie Willis * 2012 - Stanley Schmidt * 2013 - Allen Steele, Yoji Kondo * 2014 - Geoffrey A. Landis * 2015 - Jack McDevitt * 2016 - Kim Stanley Robinson * 2017 - Robert J. Sawyer * 2018 - Neal Stephenson * 2019 - Gregory Benford * 2020 - Vernor S. Vinge * 2021 - C. J. Cherryh * 2022 - David Gerrold * 2023 - John Scalzi * 2024 - Tom Doherty == Lähteet == == Aiheesta muualla == * The Heinlein Society Luokka:Tieteiskirjallisuuspalkinnot Luokka:Robert A. Heinlein
Michael F. Flynn

Michael Francis Flynn (1947 – 30. syyskuuta 2023 Easton) oli yhdysvaltalainen tieteiskirjailija ja tilastotieteilijä. Flynn opiskeli La Sallen ja Marquetten yliopistoissa ja suoritti maisterin tutkinnon. Hän työskenteli insinöörinä ja tilastotieteilijänä ja asui Coloradossa ja New Jerseyssä ennen paluutaan kotikaupunkiinsa. Flynn on voittanut muun muassa Prometheus- ja Robert A. Heinlein -palkinnon. Hän ollut ehdolla Hugon saajaksi. == Teoksia == * In the Country of the Blind (1991), Prometheus-palkinto * Fallen Angels, yhdessä Larry Nivenin ja Jerry Pournellen kanssa (1992), Prometheus-palkinto * House of Dreams, Theodore Sturgeon -palkinto * Eifelheim (2007) (perustuen samannimiseen vuoden 1987 lyhyeen kertomukseen), Hugo-ehdokas == Lähteet == Luokka:Yhdysvaltalaiset tieteiskirjailijat Luokka:Vuonna 1947 syntyneet Luokka:Vuonna 2023 kuolleet
Suomenmaa (täsmennyssivu)

Suomenmaa voi tarkoittaa seuraavia asioita: * Suomenmaa eli Suomi * Suomenmaa, Suomen Keskustan pää-äänenkannattaja, aiemmin Maakansa * Suomenmaa, Helsingissä vuosina 1929–1933 ilmestynyt maalaisliiton sanomalehti * Suomenmaa, kaksi Suomen maantiedettä kuvaavaa kirjasarjaa
Margus Tsahkna

Margus Tsahkna (s. 13. huhtikuuta 1977 Tartto) on virolainen poliitikko ja Viron nykyinen ulkoministeri huhtikuusta 2023. Tsahkna toimi Isänmaan ja Res Publican liiton puheenjohtajana vuosina 2015–2017. == Elämä == Valmistuttuaan vuonna 1995 Tartu 7. keskkoolista Tsahkna opiskeli 1996–2002 Tarton yliopiston teologisessa tiedekunnassa ja kansainvälistä oikeutta 1999–2000 Toronton yliopistossa. Hän aloitti poliittisen toiminnan liityttyään 2000 konservatiivipuolue Isänmaaliiton jäseneksi. Isänmaaliitto yhdistyi vuonna 2006 Res Publican kanssa, jolloin muodostui Isänmaan ja Res Publican liitto (IRL). Tsahkna on toiminut Isänmaaliiton nuorisojärjestön Noor-Isamaan puheenjohtajana, Isänmaaliiton ja IRL:n poliittisena sihteerinä, IRL:n pääsihteerinä sekä IRL:n varapuheenjohtajana. === Poliittinen ura === Riigikoguun Tsahkna valittiin ensimmäisen kerran vuonna 2007. Vuoden 2015 Riigikogun vaaleissa Tsahkna sai 2 267 ääntä ja tuli valituksi uudelleen. Vaaleissa IRL kärsi kuitenkin tappion puolueen menetettyä kolmanneksen edustajanpaikoistaan, mutta IRL nousi hallitukseen Tsahknan saatua sosiaaliturvaministerin salkun. Tsahkna valittiin 6. kesäkuuta 2015 Isänmaan ja Res Publican liiton puheenjohtajaksi. Puoluekokouksen äänestyksessä Tsahkna sai 685 ääntä vastaehdokkaansa Jaan Männikin saadessa 210 ääntä. Äänestyksen jälkeen Tsahkna vetosi IRL:n yhtenäisyyden puolesta. Hän kertoi haluavansa palauttaa puolueen maineen ja sen aiemmat arvot, jotka hänen mukaansa tarkoittavat kamppailua kohti modernia kansallisvaltiota, avointa talouspolitiikkaa sekä selkeää kieli-, kansalaisuus- ja maahanmuuttopolitiikkaa. Tsahkna joutui eroamaan puheenjohtajan paikalta toukokuussa 2017, koska valtuusto ei hyväksynyt hänen muutosesitystään puolueen sääntöihin. Tsahknan seuraajaksi IRL:n puoluekokous valitsi 13. toukokuuta 2017 Helir-Valdor Seederin. Päätöksen jälkeen Tsahkna kertoi kesäkuussa 2017 eroavansa IRL:stä ja jatkavansa Riigikogussa sitoutumattomana edustajana. Hän kertoi samalla, ettei ole liittymässä toiseen puolueeseen. Haastattelussa vuoden kuluttua elokuussa 2018 Tsahkna kuitenkin vahvisti liittyvänsä puolueeksi pyrkivään Viro 200 -yhdistykseen. ==Lähteet== ==Aiheesta muualla== Luokka:Isänmaaliiton poliitikot Luokka:Isänmaan ja Res Publican liiton poliitikot Luokka:Viron puolueiden puheenjohtajat Luokka:Riigikogun jäsenet Luokka:Viron puolustusministerit Luokka:Viron ulkoministerit Luokka:Vuonna 1977 syntyneet Luokka:Elävät henkilöt
Iso-Ahvenisto

Iso-Ahvenisto on Pirkanmaalla Nokian ja Ylöjärven rajalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Iso-Ahvenisto on osa Vihnusjärven valuma-aluetta. == Maantietoa == Järvi on 600 metriä pitkä, 150 metriä leveä ja sen pinta-ala on 6,2 hehtaaria. Se sijaitsee kivikkoisella moreenipohjaisen kangasmetsän painaumassa, jonka pohjoisrannat ovat eteläisiä rantoja jyrkempiä. Järveen laskee neljä kaivettua soiden kuivausojaa. Laskuoja lähtee järven pohjoispäästä ja se laskee ensimmäiset 300 metriä jyrkästi ja virtaa viimeiset 700 metriä hitaammin. Oja laskee Pikku-Ahvenistoon, jolla ei ole omaa laskuojaa. Veden laskennallinen viipymä järvessä on 91 vuorokautta. Järven rantaviivan pituus on 1,4 kilometriä. Etelärannat ovat soistunutta metsää, mutta muut rannat kuivaa metsämaata. Järven rantoihin on rakennettu kahdeksan vapaa-ajan asuntoa. Niille johtavat omat tiet Ylöjärven Soppeenmäeltä Nokian Lähdeniittyyn johtavalta tieltä. Muita kiinteistöjä ei ole. Ylöjärven ja Nokian välinen raja ylittää järven niin, että pinta-alaltaan suurempi osa jää Ylöjärven puolelle. Rajapyykki sijaitsee aivan luoteisrannan tuntumassa. == Vedenlaatu == Iso- Ahveniston vedenlaatua on tutkittu vuosina 1985 ja 2004. Järven vedenväri on erittäin ruskea ja se sisältääkin erittäin paljon humusta. Järveen kaivetut suo-ojat selittävät osan vedenväristä, koska niiden kuivatusvedet ovat peräisin ojitetuilta soilta. Vesi on myös hapanta. Järven puskurikyky happamoitumista vastaan on heikko, joten valuma-alueen vesien happamuus säätelee voimakkaasti järven happamuustasoa. Talvella 2004 järven happitilanne oli hyvä, mutta aivan pohjan lähellä alusvedessä havaittiin selvää happivajetta. Alimmillaan happea esiintyi alusvedessä vielä 2 milligrammaa litrassa vettä (mg/l). Vuonna 1985 järven fosforipitoisuus ylitti erittäin rehevien järvien tason (50 mikrogrammaa litrassa vettä eli µg/l) ja vuonna 2004 taso oli reheville järville ominainen. Myös typen pitoisuudet ylittivät normaalien suojärvien tasot. Järvi soveltuu virkistyskäyttöön välttävästi. == Historiaa == Vuoden 1953 peruskartassa ”Ahvenistoon” oli kaivettu lyhyet kuivatusojat ympäröiviltä soilta. Järvi oli silloin autio eikä sinne johtanut teitä. Tilanne säilyi ennallaan, kunnes vuoden 1975 kartassa suo-ojia oli kaivettu lisää, järvelle johti kaksi tietä ja ensimmäiset vapaa-ajan asunnot oli rakennettu rannoille. Tähän karttaan oli järven nimi kirjoitettu ”Iso- Ahvenisto”. == Lähteet == Luokka:Pyhäjärven alue (Tampere) Luokka:Nokian järvet Luokka:Ylöjärven järvet
Robert A. Heinleinin muistopalkinto

Robert A. Heinleinin muistopalkinto on National Space Societyn (NSS) myöntämä palkinto tieteelle. Palkinto jaetaan tasavuosittain (2004, 2006 ja niin edelleen). Palkinto on nimetty kirjailija Robert A. Heinleinin mukaan. == Palkitut == Palkinnon saaneita henkilöitä * 1989 – Gerard K. O’Neill * 1990 – Arthur C. Clarke * 1991 – Wernher von Braun * 1993 – Gene Roddenberry * 1994 – Robert H. Goddard * 1996 – Buzz Aldrin * 1998 – Carl Sagan * 2000 – Neil Armstrong * 2002 – Robert Zubrin * 2004 – James Lovell * 2006 – Charles E. "Chuck" Yeager * 2008 – Burt Rutan * 2010 – Peter Diamandis * 2012 – Stephen Hawking * 2014 – Elon Musk * 2016 – Jerry Pournelle * 2018 – Freeman Dyson * 2022 – Lori Garver == Lähteet == == Aiheesta muualla == * viralliset kotisivut Luokka:Tähtitieteen palkinnot Luokka:Fysiikan palkinnot Luokka:Robert A. Heinlein
Affection

Affection voi tarkoittaa seuraavia: * Affection, Lisa Stansfieldin albumi vuodelta 1989 * Affection, Jody Watleyn albumi vuodelta 1995 * Affection, Kumi Kōdan albumi vuodelta 2002
N-metyylianiliini

N-metyylianiliini (C7H9N) on aromaattisiin amiineihin kuuluva aniliinin johdannainen. Yhdistettä voidaan käyttää muun muassa väriaineiden ja lääkkeiden valmistukseen sekä polttoaineiden lisäaineena. ==Ominaisuudet== N-metyylianiliini on huoneenlämpötilassa väritöntä tai kellertävää nestettä, jolla on tyypillinen aniliininkaltainen haju. Ilman vaikutuksesta väri tummuu ruskeaksi. N-metyylianiliini liukenee vain vähäisessä määrin veteen ja paremmin moniin orgaanisiin liuottimiin kuten etanoliin, dietyylieetteriin ja kloroformiin. N-metyylianiliini ärsyttää voimakkaasti, ihoa, silmiä ja hengitysteitä. Yhdisteelle altistumisesta voi seurata oireina huonovointisuutta, pääkipua, yskää, kurkkukipua sekä methemoglobiinin muodostumisesta aiheutuvaa ihon ja kynsien värin muuttumista siniseksi. Viitattu 19.12.2016. ==Valmistus ja käyttö== N-metyylianiliinia valmistetaan metanolin ja aniliinin välisellä reaktiolla. Katalyytteinä käytetään happoja kuten suolahappoa tai rikkihappoa. Reaktiossa muodostuu myös N,N-dimetyylianiliinia ja tuote voidaan puhdistaa tislaamalla alennetussa paineessa. N-metyylianiliinista valmistetaan useita eri väriaineita sekä lääkkeitä ja hyönteismyrkkyjä. Yhdistettä voidaan käyttää myös polttomoottoreissa nakutuksenestoaineena. ==Lähteet== Luokka:Amiinit Luokka:Aromaattiset yhdisteet
Somehow Jo!

Somehow Jo! on suomalainen vaihtoehtorock/metalliyhtye. Yhtye on perustettu vuonna 2009 Ylöjärvellä. == Historia == Somehow Jo! on perustettu Ylöjärvellä vuonna 2009 Sakari Karjalaisen (kitara) ja Christian Saurénin (kitara ja laulu) johdosta. Bändin alkuperäiseen kokoonpanoon kuuluivat myös basisti Miikka Jokela sekä rumpali Tomi Louhesto, jotka kuitenkin myöhemmin korvattiin bändin nykyisillä jäsenillä Eero Aaltosella (basso/laulu) sekä Lassi Peiposella (rumpali). Yhtye levytti ensimmäisen EP:nsä vuonna 2010, joka julkaistiin vuonna 2011 nimellä Ep:10. Bändin ensimmäinen debyyttialbumi Satans of Swing julkaistiin keväällä 2015. Yhtye aloitti toisen levyn nauhoitukset 2017 Kouvolassa Deep Noise Studiolla ja uusi levy ilmestyi marraskuussa 2019. Yhtye aloitti kolmannen levyn nauhoitukset keväällä 2020. == Julkaisut == === Studioalbumit === * Satans of Swing (5/2015) * Tusk (11/2019) * Scales and Details (9/2022) === Ep:t ja Singlet === * Ep:10 (2011) * Go with the Jo -single (10/2016) * The Grey (4/2020) * Friend (6/2022) * Fata Morgana (7/2022) * Cycle (8/2022) == Lähteet == *Runsaudensarvi joka antaa ja antaa. Inferno.fi. ===Viitteet=== Luokka:Suomalaiset alternative metal -yhtyeet Luokka:2000-vuosikymmenen yhtyeet ja sooloartistit
Moulin Rouge (täsmennyssivu)

Moulin Rouge on ranskaa ja tarkoittaa "punaista myllyä". Se voi viitata ainakin seuraaviin: * Moulin Rouge, kuuluisa pariisilainen kabareeteatteri * Moulin Rouge, Ewald André Dupontin ohjaama elokuva vuodelta 1928 * Tähti Pariisista (Moulin Rouge), Sidney Lanfieldin ohjaama elokuva vuodelta 1934 * Punainen mylly (Moulin Rouge), André Hugonin ohjaama elokuva vuodelta 1939 * Punainen mylly (Moulin Rouge), John Hustonin ohjaama elokuva vuodelta 1952 * Moulin Rouge!, Baz Luhrmannin ohjaama elokuva vuodelta 2001. == Katso myös == * Punainen Mylly
Nathan Trent

Nathanaele Koll (s. 4. huhtikuuta 1992), tunnettu myös nimellä Nathan Trent, on itävaltalainen laulaja ja lauluntekijä. Hän edusti Itävaltaa kappaleellaan "Running On Air" vuoden 2017 Eurovision laulukilpailussa Kiovassa. == Lapsuus == Trent syntyi vuonna 1992 Innsbruckissa, Itävallassa. Hänellä on itävaltalainen isä ja italialainen äiti, joten hän puhuu sekä saksaa että italiaa. Hän aloitti viulunsoiton kolmivuotiaana ja kasvoi lapsuutensa uppoutuneena musiikkiin ja teatteriin. Vuonna 2003 Trent kilpaili itävaltalaisessa lastenkykykilpailussa nimeltä Kiddy Contest, jossa hän sijoittui yhdeksänneksi kappaleella ”Fußball”. == Lähteet == == Aiheesta muualla == Luokka:Itävaltalaiset laulajat Luokka:Itävallan euroviisuedustajat Luokka:Vuoden 2017 euroviisuedustajat Luokka:Vuonna 1992 syntyneet Luokka:Elävät henkilöt
Nevada (täsmennyssivu)

Nevada voi tarkoittaa ainakin seuraavia: * Nevada, Yhdysvaltain osavaltio * Nevada, paikkakunta Granadassa, Espanjassa * Nevada, paikkakunta Iowassa, Yhdysvalloissa * Nevada, paikkakunta Missourissa, Yhdysvalloissa * Nevada, Portugalia Eurovision laulukilpailussa 1987 edustanut yhtye * Nevada, lännenelokuva vuodelta 1944 * Nevada, suomalainen viihdeohjelma vuodelta 2006 * Nevada-luokka, Yhdysvaltain laivaston taistelulaivaluokka ** USS Nevada (BB-36), Nevada-luokan taistelulaiva. == Katso myös == * Nevada City * Nevadan yliopisto
Oskari Västilä

Oskari Västilä (s. 25. elokuuta 1994) on suomalainen salibandyn pelaaja, joka edustaa kaudella 2017–2018 Pirkkalan Pirkkoja. Oikealta ampuva Västilä on Tampereen Classicin kasvatti, josta hän siirtyi A-juniorina paikallisvastustaja Kooveen riveihin.http://moro.aamulehti.fi/2015/01/22/kooveen-hyva-alkuvuosi-jatkui- classicin-kaadolla/ Västilä on pelannut Salibandyliigassa 47 ottelua, joissa hän on saavuttanut tehopisteet 3+2. == Lähteet == Luokka:Suomalaiset salibandyn pelaajat Luokka:Vuonna 1994 syntyneet Luokka:Elävät henkilöt
Nico Andersson

Nico Andersson (s. 12. huhtikuuta 1991) on suomalainen salibandyn pelaaja, joka edustaa Salibandyliigassa pelaavaa Kooveeta.http://www.kooveesalibandy.fi/joukkue1/pelaajat.html?p=48608 Andersson on pelannut Salibandyliigassa kaudesta 2008–2009 lähtien.http://nhlfinns.net/salibandy/pelaaja/nico-andersson-19910412 == Lähteet == Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
10tons Entertainment

10tons Entertainment on vuonna 2003 perustettu suomalainen yritys, joka tekee tietokonepelejä. Yritys sijaitsee Tampereella. Yrityksen peli Neon Chrome on huomioitu 2016 Indie Sensation palkinnon ehdokkuudella. Yrityksen pelejä on julkaistu mm. Steam-palvelussa, PlayStation Network -palvelussa sekä mobiilialustoilla. Azkend 2 on julkaistu uudelleen vuonna 2016 mm. PlayStation Vita- ja Windows-alustoille. PlayStation Plus -tilaajille peli on saatavilla ilmaiseksi. == Pelejä == Useat pelit ovat myöhemmin julkaistu uusille alustoille, julkaisuvuosi ensimmäisen julkaisun vuosi. Vuosi Peli Pelialusta Julkaisija Lajityyppi 2003 Crimsonland Classic Windows Reflexive Entertainment ammuntapeli 2010 Azkend iOS pulmapeli 2012 Azkend 2 PlayStation 4, PlayStation Vita, Android, iOS, Windows, Xbox One pulmapeli 2013 Sparkle PlayStation Vita, Android, iOS, Windows Phone pulmapeli 2014 Sparkle Unleashed Windows pulmapeli 2014 Crimsonland Windows, OS X, Linux, PlayStation 4 ammuntapeli 2015 Sparkle 2 Windows, PlayStation 4 pulmapeli 2015 Tennis in the Face Windows, Xbox One 2016 King Oddball Windows, PlayStation 4 2016 Xenoraid: The First Space War Windows, PlayStation 4, Xbox One shoot 'em up 2016 Neon Chrome Windows, PlayStation 4, PlayStation Vita, iOS 2017 Time Recoil Linux, macOS, Windows 2017 JYDGE Linux, macOS, Windows ammuntapeli 2018 Tesla vs Lovecraft 2019 Undead Horde 2020 Tesla Force 2020 Dysmantle 2021 Skeletal Avenger 2022 Undead Horde 2: Necropolis == Lähteet == == Aiheesta muualla == * Profiili MobyGamesissä * Virallinen kotisivu Luokka:Suomalaiset videopeliyritykset
Action Legion

Action Legion on suomalaisen Aeonic Entertainmentin kehittämä ja julkaisema tietokonepeli. Peli on julkaistu Steam-palvelussa. Pelissä ohjataan pientä sotilasryhmää hiirellä, näppäimistöllä tai peliohjaimella. == Arvioita == Muropaketti antoi arvostelussaan pelille arvosanan 3/5. V2 antoi pelille arvosanan 2.5/5 arvostelussaan. == Lähteet == == Aiheesta muualla == * Yrityksen verkkosivut Arkistoitu verkkosivu 18.1.2017 Luokka:Suomessa kehitetyt videopelit Luokka:Vuoden 2016 videopelit
Seppo Toivonen

Seppo Risto Juhani Toivonen (s. 24. heinäkuuta 1957 Kangasala) on suomalainen kenraaliluutnantti evp. Toivonen kirjoitti ylioppilaaksi Kangasalan lukiosta vuonna 1976 ja valmistui kadettikoulusta vuonna 1980. Vuonna 2014 hän sai ylennyksen kenraaliluutnantin arvoon. Toivonen oli kenraaliluutnantti Raimo Jyväsjärven seuraaja maavoimien komentajana 2014–2017. Toivonen toimi monikansallisen taisteluosaston komentajana Kosovon KFOR-operaatiossa vuosina 2009–2010. Hän on arvioinut kansainvälisen kokemuksen hankkimista erittäin hyödylliseksi upseerin uralla. Toivonen siirtyi reserviin 31. heinäkuuta 2017, ja hänen seuraajakseen maavoimien komentajaksi nimitettiin kenraalimajuri Petri Hulkko. == Lähteet == Luokka:Suomen maavoimien komentajat Luokka:Suomalaiset kenraalit Luokka:Vuonna 1957 syntyneet Luokka:Elävät henkilöt
São Tomé ja Príncipe kesäolympialaisissa 2012

São Tomé ja Príncipe osallistui Lontoon kesäolympialaisiin vuonna 2012 kahden urheilijan joukkueella. Molemmat osallistuivat yleisurheiluun ja olivat saavuttaneet paikkansa kisoissa villin kortin avulla. Heistä nuorempi oli Lecabela Quaresma, iältään kisojen aikaan 22 vuotta ja 224 päivää, ja vanhempi puolestaan Christopher da Costa, ollessaan 24 vuotta ja 199 päivää vanha. Quaresma toimi maan lipunkantajana avajaisissa sekä päättäjäisissä. Kumpikaan heistä ei päässyt jatkoon ensimmäiseltä kierroksella eivätkä siis saavuttaneet mitalia, joten São Tomé ja Príncipe ei vielä saavuttanut ensimmäistä olympiamitaliaan. == Tausta == Afrikassa sijaitseva saarivaltio São Tomé ja Príncipe osallistui ensimmäisen kerran olympialaisissa vuonna 1996 Atlantan kesäolympialaisissa. Maa on osallistunut jokaisiin kesäolympialaisiin siitä lähtien eli Lontoossa se osallistui viidettä kertaa. Maan olympiajoukkueessa on joka kerta urheillut kaksi tai kolme urheilijaa. Talviolympialaisiin maa ei ole osallistunut. Maa sai lähettää yhden miespuolisen ja yhden naispuolisen urheilijan Lontoon olympialaisiin, sillä kansainvälinen yleisurheiluliitto IAAF oli sallinut kaikkien niiden maiden, joista ei tullut yhtään olympiarajan (joko A- tai B-rajan) rikkonutta yleisurheilijaa, lähettää kaksi maan parasta yleisurheilijaa kisoihin villillä kortilla mihin tahansa tapahtumaan lukuun ottamatta moniotteluita, 10 000 metrin juoksuja ja 3 000 metrin estejuoksuja. == Joukkue == Nykyään Portugalia edustava Lecabela Quaresma osallistui olympialaisiin ensimmäistä, ja toistaiseksi myös viimeistä, kertaa Lontoon kesäolympialaisissa 2012. Hän kilpaili naisten sadan metrin aitajuoksussa ja sijoittui omassa alkuperässään kuudenneksi eli viimeiseksi kauden ennätystuloksellaan 14.54, mikä ei riittänyt jatkoon. Alun perin erässä piti juosta kahdeksan urheilijaa, mutta kaksi heistä ei lähtenyt matkaan. Quaresma jäi erän viidenneksi sijoittuneesta kazakstanilaisesta Anastassiya Pilipenkosta 77 sekunnin sadasosaa. Maan toinen olympiaedustaja, Christopher Da Costa, osallistui niin ikään olympialaisiin ensimmäistä kertaa. Hänen matkanaan oli sadan metrin juoksu, jossa hän karsiutui alkukierroksella oltuaan ensimmäisen erän seitsemäs, eli viimeinen, ennätyksellään 11.56. Hänen edelleen ehtivät muun muassa viidenneksi sijoittunut bangladeshilainen Mohan Khan ajalla 11.25 ja kuudenneksi ajalla 11.30 juossut laosilainen Kilakone Siphonexay. *Lecabela Quaresma - Naisten sadan metrin aitajuoksu *Christopher Da Costa - Miesten sadan metrin juoksu == Lähteet == Luokka:79 Urheilu, pelit, huvit Luokka:São Tomé ja Príncipe olympialaisissa Luokka:Valtiot kesäolympialaisissa 2012
Muumien taikatalvi

Muumien taikatalvi (, ) on vuonna 2017 suomalais-puolalaisena yhteistyönä valmistunut nukkeanimaatioelokuva, joka perustuu Tove Janssonin vuonna 1957 julkaistuun kirjaan Taikatalvi. Elokuvan nimeksi ilmoitettiin alun perin Muumien joulu. Muumien taikatalvi on järjestyksessä kolmas Muumien maailman pohjalta tehty elokuva. Elokuva on siihen animaatiot tehneelle puolalaiselle Animoonille ensimmäinen elokuvateattereihin levitettävä täyspitkä elokuva. ==Kieliversiot== Elokuvan suomenkielisessä versiossa on uudelleenäänitetty dialogi, toisin kuin kahdessa aikaisemmassa Muumien maailman pohjalta tehdyssä elokuvassa, joissa käytettiin sarjan dialogia. Myöskään ääninäyttelijät eivät ole samoja kuin sarjassa. Elokuvan suomenkielisinä ääninä kuullaan muun muassa Vesa Vierikkoa, Oiva Lohtanderia, Maria Sidiä ja Diandra Floresia. Ruotsinkielisessä versiossa esiintyvät muiden muassa Stellan ja Bill Skarsgård, Alicia Vikander ja Stina Ekblad. Elokuvaa levitettiin Suomessa myös saamenkielisenä versiona. Monen erikielisen version lisäksi elokuva on kuvailutulkattu, jolloin myös näkövammaiset pääsevät nauttimaan siitä. ==Juoni== Talvi tekee tuloaan Muumilaaksoon. Nuuskamuikkunen nostaa repun selkäänsä ja lähtee retkilleen, muumiperhe valmistautuu talviunille. Muumipeikko päättää kuitenkin pysytellä hereillä ja lähteä tutkimaan talven ihmeitä. Tuttujen lisäksi lumen peittämässä laaksossa vilisee monenlaisia vierailijoita. Kun Muumipeikko kuulee pimeimmän vuodenajan erikoisimmasta vieraasta, päättää hän tehdä kaikkensa, jotta vieras tuntisi itsensä tervetulleeksi. Vierasta kutsutaan nimellä Joulu ja hänen tuloonsa liittyy runsaasti salaperäisiä erityisvalmisteluja. Myös vieraan mukanaan tuomat lahjat houkuttelevat Muumipeikkoa. == Suomenkielisen version ääninäyttelijät == ==Arvosteluja== Film-O-Holic.com Johanna Asp Helsingin Sanomat Miska Rantanen Hufvudstadsbladet Krister Uggeldahl ==Lähteet== Luokka:Muumi-elokuvat Luokka:Suomalaiset jouluelokuvat Luokka:Vuoden 2017 suomalaiset elokuvat Luokka:Suomalaiset animaatioelokuvat Luokka:3D-elokuvat Luokka:Lastenkirjoihin perustuvat elokuvat
Milja Viita

Milja Viita (s. 1974) on suomalainen Porvoossa asuva kuva- ja mediataiteilija. Viita on opiskellut Kuvataideakatemiassa, Tila-aikataiteiden laitoksella josta valmistui kuvataiteen maisteriksi vuonna 2005. Milja Viita on MUU ry:n, suomalaisen mediataiteen levityskeskus AV-arkin ja pariisilaisen Light Conen jäsentaiteilija. Viita voitti Tampereen elokuvajuhlilla vuonna 2019 Risto Jarva -palkinnon elokuvallaan Eläinsilta U-3033. Vuonna 2022 Milja Viita valittiin Raumalla sijaitsevan Lönnströmin taidemuseon 6. nykytaideprojektin toteuttajaksi kollaasielokuvallaan SKÖNÄRIT joka koostuu merenkulun ammattilaisten kuvaamista S8-filmeistä. Monet elokuvaan lainatun aineiston kuvaajista ovat lähteneet matkoilleen Rauman satamasta. == Lähteet == ==Aiheesta muualla== * Milja Viita, verkkosivut * Luokka:Elävät henkilöt Luokka:Vuonna 1974 syntyneet Luokka:Suomalaiset videotaiteilijat
Tampereen Luther-talo

Tampereen Luther-talo on Suomen Luterilainen Evankeliumiyhdistysksen (Sley) toimipiste ja kirkkorakennus Tampereella. Se sijaitsee Tampereen keskustassa, Kyttälän kaupunginosassa, osoitteessa Pellavatehtaankatu 19. Viikonlopun mittaiset Tampereen evankeliumijuhlat järjestetään joka syksy Luther-talolla. == Katso myös == * Evankelinen herätysliike Luokka:Evankelisuus Luokka:Kyttälä Luokka:Tampereen kirkkorakennukset
Kari Yli-Annala

Kari Yli-Annala (s. 1965) on suomalainen kuvataiteilija, mediataiteen tutkija ja opettaja. Hän valmistui maisteriksi Kuvataideakatemiasta vuonna 1996. Annalan teoksia on nähty monissa näyttelyissä ja festivaaleilla Suomessa ja ulkomailla. Hän on pedagogisen Kokeellisten taiteiden nomadinen akatemia -projektin perustaja sekä AAVE – Alternative AudioVisual Event -festivaalin taiteellinen johtaja. == Lähteet == Luokka:Vuonna 1965 syntyneet Luokka:Elävät henkilöt Luokka:Suomalaiset videotaiteilijat
Sami van Ingen

Sami van Ingen (s. 1964) on suomalaisen kokeellisen elokuvan veteraaneja, joka on toiminut kuvataiteilijana, tuntiopettajana ja kuraattorina 1980-luvun lopulta lähtien. Van Ingen väitteli taiteen tohtoriksi Kuvataideakatemiasta vuonna 2012. Hän asuu ja työskentelee Helsingissä. == Lähteet == Luokka:Elävät henkilöt Luokka:Vuonna 1964 syntyneet Luokka:Suomalaiset videotaiteilijat
Almost Human (videopeliyritys)

Almost Human Oy on suomalainen tietokonepelejä kehittävä yritys. Yritys on perustettu vuonna 2011 Espoossa. Se on kehittänyt vuonna 2012 julkaistun Legend of Grimrock -roolipelin sekä sen jatko-osan. Yrityksen pelit on julkaistu Steam-palvelussa sekä useissa muissa tietokonepelejä myyvissä online-palveluissa. == Pelit == * Legend of Grimrock * Legend of Grimrock 2 == Lähteet == == Aiheesta muualla == * Viralliset kotisivut Luokka:Suomalaiset videopeliyritykset
Sini Mononen

Sini Mononen (s. 4. maaliskuuta 1981 Lappeenranta) on suomalainen taiteen tutkija, musiikkitieteilijä ja kriitikko. Mononen on toiminut muun muassa kulttuurilehti Mustekalan päätoimittajana vuosina 2014–2015, jolloin lehti sai taiteen valtionpalkinnon (2014). ​Vuonna 2016 Suomen Taideyhdistyksen kirjallisuuspalkinto myönnettiin Monoselle esseestä kirjassa Sulaminen – Att smälta – To Melt (Poesia, 2016). Vuonna 2017 Mononen sai Suomen Kulttuurirahaston E. J. Vehmaksen arvostelijapalkinnon. Mononen on valmistunut filosofian maisteriksi Helsingin yliopistosta. Hän väitteli musiikkitieteen oppiaineesta Turun yliopistossa vuonna 2018 aiheenaan elokuvamusiikin ja äänen vainoamiskokemuksen kuvaukset. Hän on opettanut sivutoimisena tuntiopettajana muun muassa musiikin ja väkivallan suhteita, kritiikkiä ja taiteen teoriaa Helsingin yliopistossa ja LAB-ammattikorkeakoulussa. Vuosina 2022–2023 hän työskentelee tutkijana Musiikintutkijat yhteiskunnassa -hankkeessa. == Julkaisuja == * Alaston totuus taiteesta: Kirjoituksia taidemaailmasta uudella vuosituhannella. Toimite. Into, 2014. * Mihin taidetta tarvitaan? Mustekalan päätoimittajan juhlapuhe Taiteen valtionpalkinnon vastaanottotilaisuudessa 14.11.2014. * Minna Långström & Sini Mononen: Sulaminen – Att smälta – To Melt. Poesia, 2016. == Palkinnot == * Suomen Taideyhdistyksen kirjallisuuspalkinto 2016 * E. J. Vehmaksen arvostelijapalkinto 2017 == Lähteet == Luokka:Suomalaiset musiikkikriitikot Luokka:Suomalaiset musiikkitieteilijät Luokka:Suomalaiset taidekriitikot Luokka:Vuonna 1981 syntyneet Luokka:Elävät henkilöt
Raskasta joulua 2

Raskasta joulua 2 on 14. marraskuuta 2014 Spinefarm Recordsin julkaisemana ilmestynyt Raskasta joulua -projektin albumi, joka julkaistiin 14. marraskuuta 2014.iTunes: Raskasta joulua 2 Sillä suomalaiset rock- ja metallimuusikot esittävät uudelleensovitettuja versioita joululauluista. Se on viides projektin julkaisema levy. Levy sisälsi myös DVD:n, jossa oli taltiointi edellisvuoden kiertueen Kultuuritalon -konsertista. Albumi debytoi Suomen virallisen listan kuudennella sijalla, ja pysyi listalla yhteensä 7 viikkoa.Musiikkituottajat: Eri esittäjiä – Raskasta joulua 2 Levyä on myyty joulukuuhun 2016 mennessä yli 20 000 kappaletta, mikä oikeuttaa platinalevyyn. ”Joulu, juhla parahin” -kappaleesta, jolla esiintyvät kaikki levyn laulajat, kuvattiin musiikkivideo. == Kappaleet == # - Marco Hietala # – Marco Hietala # - JP Leppäluoto # – Tony Kakko # – Kimmo Blom # – Elize Ryd # – Antony Parviainen # – Pasi Rantanen # – Antti Railio # – Tuple Salmela # – Ari Koivunen # – Ville Tuomi # == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Raskasta joulua -albumit Luokka:Vuoden 2014 joulualbumit
Puolan parlamenttivaalit 2015

Puolan parlamenttivaalit 2015 järjestettiin 25. lokakuuta 2015. Vaaleissa valittiin sejmin 460 jäsentä ja senaatin 100 jäsentä. 30 629 150 äänioikeutetusta äänestämässä kävi 15 595 335 eli noin 50,9 prosenttia.IPU PARLINE database: Poland (Sejm), Last elections Parlamenttivaalit voitti Jarosław Kaczyńskin johtama konservatiivinen ja euroskeptinen oppositiopuolue Laki ja oikeus (PiS), joka sai sejmiin enemmistön 235 edustajan turvin. PiS oli jo aiemmin samana vuonna voittanut Puolan presidentinvaalin. Vaalikampanjassaan se kritisoi maahanmuuttoa, vaati eläkeiän alentamista ja torjui euron käyttöönoton. Ennen parlamenttivaaleja vallassa ollut keskustaoikeistolainen Kansalaisfoorumi sai sejmiin vain 138 edustajaa. Puolan uudeksi pääministeriksi nimitettiin 16. marraskuuta PiS:ää edustava Beata Szydło.Jukka Huusko ja Heidi Asplund: Puolan lopullinen vaalitulos: Euroskeptinen Laki ja oikeus saa enemmistön parlamenttiin Helsingin Sanomat 27.10.2015 == Lähteet == == Aiheesta muualla == Parlamenttivaalit 2015 Luokka:Vuoden 2015 vaalit
Jonas Udjus Frorud

Jonas Udjus Frorud (s. 25. joulukuuta 1992) on norjalainen maastohiihtäjä, joka edustaa Lyn Skitä. Frorud kilpaili Skandinavia Cupissa ensimmäisen kerran joulukuussa 2012. Parhaimmillaan hän on ollut 28:s Vuokatissa 15 kilometrin perinteisen hiihtotavan kilpailussa 11. joulukuuta 2015. Norjan- mestaruuskilpailuissa Frorud on ollut parhaimmillaan 12:s 50 kilometrin perinteisen hiihtotavan kilpailussa Harstadissa 2015. NM-kilpailuissa 2016 hän oli voittamassa kultaa Lyn Skin 3 × 10 kilometrin viestijoukkueessa yhdessä Hans Christer Holundin ja Simen Hegstad Krügerin kanssa.http://www.skiforbundet.no/Documents/Arrangement/2016%20NM%20Troms%C3%B8/Resultatliste%20NM%20stafett%20menn%20korr.pdf Myös Frorudin vanhempi veli Espen Udjus Frorud (s. 1991) tunnetaan hiihtäjänä.http://www.smaalenene.no/lokal-sport/espen-23-banket-petter- northug-i-kortbukser/s/1-87-7265102 == Lähteet == Luokka:Norjalaiset maastohiihtäjät Luokka:Vuonna 1992 syntyneet Luokka:Elävät henkilöt
Andrei Karlov

Andrei Gennadjevitš Karlov (; 4. joulukuuta 1954 Moskova, Neuvostoliitto – 19. joulukuuta 2016 Ankara, Turkki) oli venäläinen diplomaatti, joka toimi 2001–2006 Venäjän Pohjois-Korean- ja 2013–2016 Turkin-suurlähettiläänä. Turkin poliisiin kuulunut mies ampui hänet Ankarassa 19. joulukuuta 2016. == Ura == Karlov valmistui 1976 Moskovan valtiollisesta kansainvälisten suhteiden instituutista ja aloitti samana vuonna diplomaattisen uransa. Hän työskenteli sen jälkeen useissa tehtävissä sekä Neuvostoliiton että Venäjän ulkoministeriössä. Karlov työskenteli 1979–1984 ja 1986–1991 Neuvostoliiton Pohjois-Korean-suurlähetystössä ja vuodet 1992–1997 Venäjän Etelä-Korean- suurlähetystössä. Karlovista tuli vuonna 2001 Venäjän Pohjois-Korean- suurlähettiläs, ja vuodet 2007–2013 hän toimi Venäjän sisäministeriön konsuliasioiden toimiston varajohtajana. Karlov nimitettiin heinäkuussa 2013 Turkin-suurlähettilääksi. == Murha == Karlov ammuttiin 19. joulukuuta 2016, kun hän oli valokuvanäyttelyn avajaisissa pitämässä puhetta, ja hän kuoli myöhemmin sairaalassa. Ampuja oli Turkin poliisiin kuulunut Mevlüt Mert Altıntaş, joka ei ollut virkatehtävissä. Ampujan kerrotaan huutaneen ”Allāhu akbar” sekä ”kosto” ja ”Älkää unohtako Aleppoa”. Turkin poliisi ampui Altıntaşin välikohtauksen jälkeen. == Lähteet == Luokka:Venäjän federaation suurlähettiläät Luokka:Venäläiset henkirikosten uhrit Luokka:Vuonna 1954 syntyneet Luokka:Vuonna 2016 kuolleet
Karksi

Karksin kunta () oli kunta Virossa Viljandimaan maakunnassa. Viron kuntauudistuksen osana 24. lokakuuta 2017 Karksin, Abjan ja Hallisten kunnat sekä Mõisakülan kaupunki yhdistyivät uudeksi Mulgin kunnaksi.Mulgi valla valimiskomisjon kinnitas valimistulemused Se sijaitsi maakunnan eteläosassa Viljandin eteläpuolella Latvian rajalla. Kunnassa oli arviolta 3 333 asukasta (vuonna 2016) ja sen pinta-ala oli 321,81 neliökilometriä. Kuntaan kuului Karksi-Nuian epäitsenäinen kaupunki (vallasisene linn) ja 20 kylää: Ainja, Allaste, Hirmuküla, Karksi, Kõvaküla, Leeli, Lilli, Metsaküla, Morna, Muri, Mäeküla, Oti, Polli, Pärsi, Pöögle, Sudiste, Suuga, Tuhalaane, Univere ja Äriküla. ==Väestö== Vuonna 2011 Karksin kunnassa (Karksi-Nuian epäitsenäinen kaupunki mukaan lukien) oli 3 212 asukasta, joista 3 123 (97,2 %) oli virolaisia, 33 (1,0 %) venäläisiä ja 54 (1,7 %) muita kansallisuuksia. == Kuvia == Tiedosto:Karksi Nuia Castle - panoramio.jpg|Karksin linnanrauniot Tiedosto:Karksi kirik.jpg|Karksin kirkko Tiedosto:Lilli pärnaallee.jpg|Lehmuskuja Lillissä == Lähteet == == Aiheesta muualla == Luokka:Mulgi Luokka:Viron entiset kunnat
Pyhän Stanislauksen ritarikunta

Pyhän Stanislauksen ritarikunta () oli venäläinen ritarikunta vuodesta 1831 vuoteen 1917. Ritarikunta oli Venäjän keisarikunnan nuorin ja eniten jaetuin kunniamerkki. Keisarikunnan ritarikuntien keskenäisessä järjestyksessä Pyhän Stanislauksen ritarikunta oli 7. korkea-arvoisin. == Historia == Ritarikunnan perusti Puola-Liettuan kuningas Stanislaus II Poniatowski 7. toukokuuta 1765. Puolan kapinan tukahduttamisen jälkeen, ritarikunta liitettiin venäläisiin ritarikuntiin vuonna 1831 keisari Nikolai I:n määräyksellä. Vuonna 1839 keisari vahvisti uuden ohjesäännön, jonka mukaan ritarikunta jaettiin kolmeen luokkaan. Lisäksi nimitys mihin tahansa ritarikunnan luokkaan johti aatelointiin. Ritarikunnan kolmannesta luokasta tuli Venäjän yleisimmin myönnetty ansiomerkki, jonka saivat lähes kaikki valtion virassa palvelleet. Kun ritarikunnan jäsenyys nosti saajansa samalla perintöaatelin jäseneksi, synnytti aatelisten lukumäärän kasvu vähitellen närää perintöaatelissa. Vuodesta 1855 alkaen perintöaateliin ei lisätty muita kuin ritarikunnan ensimmäisen luokan jäseniä. Ritarikunta lakkautettiin vuoden 1917 vallankumouksen jälkeen, mutta Romanovin keisarillinen perhe on kuitenkin jatkanut ritarikunnan jakamista. Vuonna 1918 Puolan itsenäistymisen jälkeen maassa päätettiin perustaa vanhan ritarikunnan tilalle uusi Jälleensyntyneen Puolan ritarikunta. == Ritarikunnan luokat ja myöntämisperusteet == Ritarikunnassa oli kolme luokkaa: * I luokka * II luokka * III luokka Kaikista nimityksistä ritarikuntaan päätti loppupeleissä keisari mielensä mukaan. Ritarikunnalla palkittiin lähtökohtaisesti sellaisia uskollisille Venäjän keisarikunnan ja Puolan kuningaskunnan alamaisille, jotka olivat osoittaneet kristillisten arvojen tai muuten innokkuuden mukaisesti ansioita sotilas- tai siviiliurallaan tai tehneet jonkun muun erityisen teon, joka herätti keisarin mielenkiinnon, ihmiskunnan, valtion tai alueensa hyväksi. Myös sellaiset ulkomaalaiset, jotka olivat osoittaneet hyvää tahtoa keisarikuntaa kohtaan, voitiin nimittää ritarikuntaan, mikäli keisari koki tämän tarpeelliseksi. == Galleria == Tiedosto:Star to Order St Stanislav diamond.jpg|I. luokan rintatähti timanteilla Tiedosto:Bagde to Order St Stanislav 2nd crown.jpg|II luokka — kultaristi kesiarin kruunulla kaulanauhassa Tiedosto:Order of St Stanislaus.png|Vasemmalta oikealle: ensimmäisen, toisen ja kolmannen luokan ansiomerkkin kanto-ohje == Saajien määrä == Pyhän Stanislauksen ritarikunta oli yleisin keisarillisen Venäjän kunniamerkeistä. * Ensimmäisen luokan kunniamerkki myönnettiin noin 20 000:lle * Toisen luokan kunniamerkki myönnettiin noin 92 000:lle. * Kolmannen luokan kunniamerkki myönnettiin yli 752 000:lle. Pelkästään Venäjän-Japanin sodan aikana myönnettiin 37 475 kunniamerkkia. == Lähteet == Stanislauksen
Pettenasco

Pettenasco on kunta Pohjois-Italiassa Novaran maakunnassa Piemonten alueella. Pettenascon naapurikunnat ovat Armeno, Miasino, Nonio, Omegna, Orta San Giulio ja Pella. == Lähteet == Luokka:Novaran maakunnan kunnat
Pella (Italia)

Pella on kunta Pohjois-Italiassa Novaran maakunnassa Piemonten alueella. Pellan naapurikunnat ovat Cesara, Madonna del Sasso, Nonio, Orta San Giulio, Pettenasco ja San Maurizio d'Opaglio. == Lähteet == ==Aiheesta muualla== Luokka:Novaran maakunnan kunnat
Kolga-Jaani

Kolga-Jaani on pienkauppala ja entinen kunta Viron Viljandimaan maakunnassa. Pienkauppala sijaitsee maakunnan koillisosassa Viljandin kunnassa Võrtsjärven pohjoispuolella. Vuoden 2017 kuntauudistuksessa Kolga-Jaani ja Tarvastu liittyivät Viljandin kuntaan. == Entinen kunta == Kuntaan kuului Kolga-Jaanin pienkauppala (alevik) ja 15 kylää: Eesnurga, Järtsaare, Kaavere, Lalsi, Leie, Lätkalu, Meleski, Oiu, Otiküla, Odiste, Oorgu, Parika, Taganurga, Vaibla ja Vissuvere. === Väestö === Kunnassa oli arviolta 1 429 asukasta (vuonna 2016) ja sen pinta-ala oli 313,34 neliökilometriä. Vuonna 2011 Kolga-Jaanin kunnassa oli 1 309 asukasta, joista 1 293 (98,8 %) oli virolaisia, 12 (0,9 %) venäläisiä ja 6 (0,5 %) muita kansallisuuksia. == Lähteet == == Aiheesta muualla == Luokka:Viljandin kunta Luokka:Viron entiset kunnat
Lesa

Lesa on kunta Pohjois-Italiassa Novaran maakunnassa Piemonten alueella. Lesan naapurikunnat ovat Belgirate, Brovello-Carpugnino, Ispra, Massino Visconti, Meina, Nebbiuno, Ranco ja Stresa. == Lähteet == == Aiheesta muualla == Luokka:Novaran maakunnan kunnat
Fright Night

Fright Night voi tarkoittaa ainakin seuraavia: * Kauhun yö (Fright Night), kauhuelokuva vuodelta 1985 * Fright Night, edellisen uudelleenfilmatisointi vuodelta 2011 * Fright Night, Stratovariuksen albumi vuodelta 1989.
Kõo

Kõon kunta () oli kunta Virossa Viljandimaan maakunnassa. Viron kuntauudistuksen osana 21. lokakuuta 2017 Kõon, Kõpun ja Suure-Jaanin kunnat sekä Võhman kaupunki yhdistyivät uudeksi Põhja-Sakalan kunnaksi.Põhja-Sakala vald on sündinud - 21. oktoobril 2017 Kunta sijaitsi maakunnan pohjoisosassa Viljandin pohjois- ja Paiden eteläpuolella. Siellä oli arviolta 1 047 asukasta (vuonna 2016) ja sen pinta-ala oli 149,44 neliökilometriä. Kuntaan kuului 15 kylää: Arjassaare, Arussaare, Kangrussaare, Kirivere, Koksvere, Kõo, Loopre, Maalasti, Paaksima, Paenasti, Pilistvere, Saviaugu, Soomevere, Unakvere ja Venevere. ==Väestö== Vuonna 2011 Kõon kunnassa oli 1 014 asukasta, joista 999 (98,5 %) oli virolaisia, 9 (0,9 %) venäläisiä ja 9 (0,9 %) muita kansallisuuksia. == Kuvia == Tiedosto:Kõo mõisa peahoone.jpg|Kõon kartano Tiedosto:Pilistvere kirik.jpg|Pilistveren kirkko Tiedosto:Loopre asulakoht.JPG|Loopren arkeologinen kohde == Lähteet == == Aiheesta muualla == Luokka:Põhja-Sakala Luokka:Viron entiset kunnat
Fight Forever

Fight Forever on post-hardcore -yhtye Disco Ensemblen kappale ja single yhtyeen tulevalta 27. tammikuuta 2017 julkaistavalta studioalbumilta Afterlife.Levykauppa Äx: Disco Ensemble – Afterlife Kappale sai Radio Rockin ”Rautaa vai roskaa” -äänestyksessä 80,9% yläpeukkua.Radio Rock: Rautaa vai roskaa – Disco Ensemble – Fight Forever Kappale ylsi radiosoittolistan sijalle 49, ja pysyi listalla yhteensä 7 viikkoa. Kappaleesta kuvattiin musiikkivideo. == Lähteet == Luokka:Vuoden 2016 kappaleet Luokka:Disco Ensemblen kappaleet
Cyprien Sarrazin

Cyprien Sarrazin (s. 13. lokakuuta 1994) on ranskalainen alppihiihtäjä. Hän asuu Veynes'ssä ja edustaa E.C. Champsaur -seuraa. Sarrazin kilpaili maailmancupissa ensimmäisen kerran Chamonix'ssa helmikuussa 2016 sijoittuen alppiyhdistetyssä 29:nneksi. Ensimmäisen voittonsa hän saavutti uransa seitsemännessä maailmancup-kilpailussa, Alta Badian parisuurpujottelussa joulukuussa 2016. Tätä ennen hän oli sijoittunut maailmancupin osakilpailussa parhaimmillaan 24:nneksi. Hän oli toinen Alta Badian suurpujottelussa joulukuussa 2019. Kolmena seuraavana kautena Sarrazinin parhaat maailmancup- sijoitukset olivat kuudes sija Val Gardenan syöksylaskussa joulukuussa 2022 ja kahdeksas sija Cortina d’Ampezzon supersuurpujottelussa tammikuussa 2023. Hän sijoittui joulukuussa 2023 neljänneksi Val Gardenan supersuurpujottelussa ja syöksylaskussa. Vajaat kaksi viikkoa myöhemmin hän otti uransa toisen maailmancup-voiton Bormion syöksylaskussa. Tammikuussa 2024 hän sijoittui toiseksi Wengenin molemmissa syöksylaskuissa ja voitti supersuurpujottelun. Hän voitti Kitzbühelin molemmat syöksylaskut. Hän sijoittui syöksylaskun maailmancupissa toiseksi ja maailmancupin kokonaiskilpailussa viidenneksi. Kaudella 2024–2025 hän sijottui Beaver Greekin supersuurpujottelussa toiseksi. Sarrazin on voittanut neljä Euroopan cupin ja kaksi Etelä-Amerikan cupin kilpailua, jotka yhtä lukuun ottamatta ovat olleet suurpujottelua. Sarrazin kilpaili Pekingin olympialaisissa 2022 suurpujottelussa mutta keskeytti ensimmäisessä laskussaan. == Lähteet == Luokka:Ranskalaiset alppihiihtäjät Luokka:Vuonna 1994 syntyneet Luokka:Elävät henkilöt
Eino Svinhufvud

Eino Gustaf Svinhufvud (28. marraskuuta 1896 Helsinki – 1. elokuuta 1938 Kangasniemi) oli suomalainen agronomi. Hänen isänsä oli presidentti P. E. Svinhufvud. Svinhufvud kirjoitti ylioppilaaksi Helsingin Uudesta yhteiskoulusta 1914 ja opiskeli sen jälkeen Helsingin yliopistossa maataloustiedettä, valmistuen agronomiksi vuonna 1919. Tämän jälkeen hän toimi maamieskoulun opettajana Kurkijoella ja Kajaanissa vuoteen 1922 saakka sekä Wärtsilä Oy:n tilanhoitajana Värtsilässä 1922–1924. Vuodet 1924–1934 Svinhufvud oli Suomen Suoviljelysseuran koeaseman johtajana Ilmajoella ja 1934–1938 maatalouskoulun yliopettajana Järvenpäässä. Hän viljeli myös itse Kangasniemen Ohensalon kylässä sijainneita maa- ja metsätiloja aina kuolemaansa saakka. Maatalous- ja metsätieteiden tohtoriksi Svinhufvud väitteli vuonna 1934 suon polttoviljelyksen vaikutuksista. Hän kuoli leukemiaan elokuussa 1938 vain 41-vuotiaana. Svinhufvud osallistui vuoden 1918 sisällissotaan valkoisten joukoissa. Hän kuului eversti Hans Kalmin johtamaan Pohjois-Hämeen rykmentin 1. pataljoonaan. Jääkäriluutnantti Anton Eonsuun muistelmien mukaan Svinhufvud johti jonkin aikaa Hennalan vankileirillä toiminutta teloitusryhmää, kunnes sai tehtävästä tarpeekseen ja hänen tilalleen tehtävään valittiin toinen henkilö. Yhteensä Hennalassa ammuttiin noin 500 punaista, joista 200 oli naisia. Myöhemmin Svinhufvud oli mukana äärioikeistolaisen Lapuan liikkeen toiminnassa. Keväällä 1932 Svinhufvud oli valmiina osallistumaan Mäntsälän kapinaan, mutta hänen isänsä P. E. Svinhufvud puuttui asiaan ja riidan jälkeen Eino Svinhufvud luopui aikeistaan. == Teokset == * == Lähteet == Luokka:Suomalaiset maataloustieteilijät Luokka:Suomen presidenttien lapset Luokka:Suomen sisällissodan valkoiset Luokka:Lapuan liikkeessä vaikuttaneet henkilöt Luokka:P. E. Svinhufvud Luokka:Vuonna 1896 syntyneet Luokka:Vuonna 1938 kuolleet
Sugar & Spice (The Searchersin albumi)

Sugar & Spice on brittiläisen The Searchers -yhtyeen vuonna 1963 julkaistu toinen albumi. Se nousi Britannian albumilistan viidennelle sijalle. Nimikappale ”Sugar & Spice” ylsi singlelistan toiselle sijalle. Albumi on ajalleen tyypillisesti koottu yhden hitin ympärille, muiden kappaleiden ollessa yhdysvaltalaisia rock and roll -standardeja. The Coasters -cover ”(Ain’t That) Just Like Me” muodostui pieneksi hitiksi Yhdysvalloissa. == Kappaleet == == Kokoonpano == *Chris Curtis – rummut, laulu *John McNally – kitara, laulu *Mike Pender – kitara, laulu *Tony Jackson – basso, laulu == Lähteet == Luokka:The Searchersin albumit Luokka:Vuoden 1963 albumit
Edfs

Edfs on VR:n omistama ja liikennöimä kaksikerroksinen konduktööri-/palveluvaunu. Vaunun toisessa päädyssä välitasolla on konduktöörin hytti. Ylätasolla on wc, matkatavaratilaa, puhelinkoppi, 31 istumapaikkaa ja leikkitila. Alatasolla on 22 istumapaikkaa, 2 pyörätuolipaikkaa, matkatavaralokeroita, pyörätelineitä ja inva-wc. Toisen puolen välitasolla on perhehytti (4 paikkaa). Vaunuja tilattiin yhteensä 31 kappaletta vuosina 1998, 2006 ja 2010. Vaunut toimitettiin vuosina 2000–2002, 2007–2008 ja 2011–2012. == Lähteet == * == Aiheesta muualla == * VR: InterCity-junien vaunukartta Luokka:Suomalainen rautatiekalusto
Indrek Saar

Indrek Saar (s. 20. helmikuuta 1973 Kingissep) on virolainen näyttelijä ja sosiaalidemokraattinen poliitikko. Hän toimi Viron kulttuuriministerinä Taavi Rõivasin toisessa hallituksessa ja Jüri Ratasin ensimmäisessä hallituksessa vuosina 2015–2019. Saar kävi koulunsa Kuressaaressa ja valmistui Tallinnan Viron musiikki- ja teatteriakatemiasta. Hän työskenteli näyttelijänä ja ohjaajana Rakveren teatterissa vuosina 1996–2005. Hän oli 2002–2007 Rakveren kaupunginvaltuuston varapuheenjohtaja. Vuosina 2004–2005 hän oli NO99-teatterin johtaja ja neuvonantaja ja 2006–2007 NO99-teatterin ja Vanalinnastuudio-teatterin toimitusjohtaja.Kultuuriministeerium . viitattu 20.12.2016. Saar näytteli 1995–2003 Raim Raidverin roolin pitkään jatkuneessa Eesti Televisioonin draamasarjassa Õnne 13.etv.err.ee Stsenarist Indrek Saare "Õnne 13" skandaalist: see oli kohutav viga 16.3.2015. Viitattu 20.12.2016. Saar sai vuoden 2007 Riigikogun vaaleissa 1 855 ääntä ja tuli valituksi. Uudestaan hänet valittiin vuoden 2011 vaaleissa 3 931 äänellä ja vuoden 2015 vaaleissa 1 944 äänellä. Saar valittiin kesäkuussa 2019 sosiaalidemokraattisen puolueen puheenjohtajaksi. Hänen seuraajakseen valittiin helmikuussa 2022 Lauri Läänemets. == Lähteet == == Aiheesta muualla == * Indrek Saar Viron hallituksen sivulla Luokka:Viron puolueiden puheenjohtajat Luokka:Riigikogun jäsenet Luokka:Teatterinjohtajat Luokka:Virolaiset näyttelijät Luokka:Viron kulttuuriministerit Luokka:Viron Sosiaalidemokraattisen puolueen poliitikot Luokka:Vuonna 1973 syntyneet Luokka:Elävät henkilöt
Revontulet (Luulaja)

Revontulet oli Luulajassa vuosina 1919–1927 ilmestynyt vasemmistolainen sanomalehti. Suomalaisia punapakolaisia varten julkaistun Revontulten kustantajana toimi ruotsalainen vasemmistolehti Norrskensflamman, ja sitä kutsuttiinkin Norrskensflammanin suomenkieliseksi painokseksi. Kahdesti viikossa 2 000 kappaleen painoksena ilmestynyttä lehteä salakuljetettiin tukholmalaisen Viestin tavoin Suomeen. Revontulten julkaiseminen keskeytyi vuonna 1921, jolloin sisällissodan pakolaiset alkoivat muuttaa Ruotsista Neuvosto-Venäjälle. Lehti ilmestyi uudelleen vuosina 1923–1924, ja vuonna 1927 julkaistiin vielä yksi numero. ==Lähteet== Luokka:Luulajan kunta Luokka:Ruotsalaiset sanomalehdet Luokka:Ruotsinsuomalaiset sanomalehdet
Kaia Iva

Kaia Iva (28. huhtikuuta 1964 Türi, Viro – 2. marraskuuta 2023) oli virolainen poliitikko, joka toimi Jüri Ratasin hallituksen sosiaaliministerinä 2016–2019. Iva oli Riigikogun jäsen vuosina 2007–2015.Viron hallituksen sivu viitattu 20.12.2016 Vuosina 2002–2005 Iva oli Türin kaupunginjohtaja ja 2005–2007 Türin valtuuston jäsen. Vaalikausilla 2007–2011 ja 2011–2015 hän oli Riigikogun jäsen. Iva ei tullut valituksi vuoden 2015 vaaleissa, vaikka hänen henkilökohtainen äänimääränsä oli suurin hänen vaaleissa koskaan saamansa, yhteensä 1 684 ääntä.Kõvalt kohalt töötuks. Ei midagi katastroofilist, Postimees viitattu 20.12.2016. ==Lähteet== == Aiheesta muualla == Luokka:Isänmaaliiton poliitikot Luokka:Isänmaan ja Res Publican liiton poliitikot Luokka:Riigikogun jäsenet Luokka:Viron kunnanjohtajat Luokka:Viron sosiaaliministerit Luokka:Vuonna 1964 syntyneet Luokka:Vuonna 2023 kuolleet